Vefsíðan ShowBizSpy segir frá því að leikarinn Harrison Ford vilji óður leika fornleifafræðinginn eitursvala Indiana Jones í fimmtu myndinni , sem nú er verið að skrifa handritið að . En þeir vilja einnig meina að leikarinn hafi sett þau skilyrði að persónan myndi láta lífið í myndinni , og að það yrði hans síðasta . „ Harrison finnst það besta í stöðunni vera að láta Indy deyja og að næstu myndir fjalli um son hans . George [ Lucas ] er mjög mótfallinn því en Steven [ Spielberg ] er að íhuga það . “ Það er varla mannsbarn sem ekki þekkir til Indiana Jones , en síðasta myndin , Indiana Jones & the Kingdom of the Crystal Skull fékk vægast sagt blendna dóma .